da da nb da da da da da da da en da nb da da da de da nb da sv de nb da sv de nb da sv de nb da sv da nb da da da sv de nb da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
5. maj 2011 tilbehør citronolivenolieskorzonerrodtimian
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
I gårsdagens grøntsagskasse var der et bundt skorzonerrødder eller “fattigmands-asparges” som de også kaldes. Bag det kulsorte ydre gemmer sig de fineste hvide rødder. De smager ikke som asparges, men ligner dem meget, både udenpå og af tekstur. Smagen er meget mild, og de egner sig derfor godt til marinering. Jeg valgte citron og timian, fordi begge dele understøtter røddernes egen smag, men også giver lidt flere smagsindtryk.
Vi fik rødderne som tilbehør til stegt flæsk med persillesovs, og det passede rigtig godt sammen.
Vær opmærksom på at skorzonerrødder bliver brune rigtig hurtigt, så hvis de ikke skal koges lige med det samme, er det en god ide at lægge dem i vand med citron  – så bibeholdes den flotte hvide farve.
Et bundt skorzonerrødder (7-10 stk.)
2-3 spsk god olivenolie
saft og skal af 1/3 citron
1 spsk hakket timian
Skræl skorzonerrødderne, og halver dem. Kog dem i saltet vand til de er sprødmøre (alt efter tykkelse 5-10 minutter).
Kom timian, olie, citronsaft- og skal i et fad og pisk det sammen. Smag til med salt og peber. Vend de varme skorzonerrødder i dressingen og lad dem trække i mindst 30 minutter. Server til forskellige kødretter (svin og kylling er nok mest tilrådeligt)
6. maj 2011 kl. 5:52
uhm, de lyder rigtig gode – det må jeg prøve at lave en dag, for det har jeg faktisk aldrig prøvet før 🙂
6. maj 2011 kl. 9:31
Jeg var også lidt bange for skorzonerrødder i starten, og har da prøvet at “glemme” dem, når de kom med grøntsagskassen, men har siden fundet ud af at de smager supergodt 🙂
6. maj 2011 kl. 7:37
Ja, det lyder supergodt. Ser jo tit rødderne hos grønthandleren, men har aldrig kastet mig ud i projektet. De ryger absolut på næste uges madplan 🙂
6. maj 2011 kl. 9:32
Så håber vi at Irma kan lide dem 🙂
Hanne Eeg Jensen siger:
22. februar 2012 kl. 1:07
Skøn måde at tilberede rødderne på!
Jeg har for øvrigt aldrig hørt udtrykket “fattigmandsasparges”, hvorimod jeg ofte har hørt dem omtalt som “vinterasparges”.
Jeg er vokset op med dem, for min mor havde altid skorzonerrødder i haven tilbage fra 1950’erne – samt et kæmpestort aspargesbed. Så var der til flere årstider.
22. februar 2012 kl. 10:22
Lyder som en lækker måde at komme igennem den “aspargesløse” periode 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.